SPALI ปลื้ม “ศุภาลัย เวอเรนต้า พระราม9” โกยยอดขายแล้วกว่า 3.5 พันลบ.
นายไตรเตชะ  ตั้งมติธรรม กรรมการผู้จัดการ บริษัท ศุภาลัย …
7 มี.ค. 2560

นายไตรเตชะ  ตั้งมติธรรม กรรมการผู้จัดการ บริษัท ศุภาลัย จำกัด (มหาชน) หรือ SUPALI เปิดเผยว่า หลังจากออกบูทเปิดจองโครงการ “ศุภาลัย เวอเรนด้า พระราม 9” เมื่อวันที่ 15-21 ก.พ.60  ได้รับความสนใจจากลูกค้าทั้งชาวไทยและชาวต่างชาติเป็นจำนวนมาก ภายในงานสามารถกวาดยอดขายไปได้กว่า 1,000 ล้านบาท ทำให้ขณะนี้มียอดขายรวมกว่า 3,500 ล้านบาท คิดเป็น 83%
โครงการผ่านการประเมินผลกระทบสิ่งแวดล้อม EIA และได้เริ่มก่อสร้างเป็นที่เรียบร้อยแล้ว ซึ่งจะพร้อมเข้าอยู่ก่อนรถไฟฟ้า MRT สายสีส้มแล้วเสร็จ ด้วยระยะห่างจากสถานี รฟม. เพียง 350 เมตร และด้วยศักยภาพของทำเล ที่รายล้อมทั้งแหล่งธุรกิจที่สำคัญ ประกอบกับความเชื่อมั่นในแบรนด์ศุภาลัย ทำให้มียอดจองอย่างต่อเนื่อง สำหรับผู้ที่พลาดโอกาส ยังสามารถจับจองเป็นเจ้าของคอนโดฯ กลางเมืองธุรกิจ ริมถนนพระราม 9 ที่มีการออกแบบให้อยู่สบาย ใกล้ชิดธรรมชาติด้วยพื้นที่สีเขียวส่วนกลางรวมกว่า 4 ไร่ และแหล่งอำนวยความสะดวก กิน – เที่ยว – ช้อป ที่ลงตัว